ซื้อกล่องสุ่ม แต่ได้ไม่คุ้มกับราคาที่เสียไปสามารถเอาผิดร้านค้าได้อย่างไรบ้าง
หากผู้ซื้อรู้สึกไม่เป็นธรรม ได้รับสินค้าไม่เหมือนกับที่รีวิวหรือโฆษณาไว้ สินค้ามีมูลค่าต่ำกว่าราคาที่จ่ายไป อาจเข้าข่ายเป็นการหลอกลวงผู้บริโภคตาม พระราชบัญญัติคุ้มครองผู้บริโภค พ.ศ. 2522 สามารถร้องทุกข์กล่าวโทษต่อพนักงานสอบสวนในพื้นที่ได้ หรือใช้สิทธิฟ้องคดีคุ้มครองผู้บริโภคต่อศาลด้วยตัวเอง และสามารถร้องเรียนต่อสำนักงานคณะกรรมการคุ้มครองผู้บริโภคได้ โดยพยานหลักฐานเป็นสิ่งสำคัญที่ต้องเก็บไว้เพื่อต่อสู้คดี ประกอบด้วยคลิปการรีวิว การโฆษณา สลิปการโอนเงิน เพื่อสืบถึงผู้รับเงิน ข้อความสนทนาทางออนไลน์เกี่ยวกับตัวสินค้าหรือตัวเงินซึ่งเป็นหลักฐานสำคัญในการต่อสู้คดีหรือร้องเรียน